མི་རྣམས་ཀྱིས་གཟབ་མཆོར་ལེགས་པར་སྤྲས་ཤིང་།ངོ་གདོང་ནས་དགའ་བའི་འཛུམ་མདངས་འཕྱུར་འོངས།མི་ལ་ལ་ནི་དུས་ཆེན་གྱི་ངལ་གསོ་སྤྱད་དེ་རང་ཉིད་ཀྱིས་གསར་དུ་ཉོས་པའི་རླངས་འཁོར་བཏང་ནས་ནང་མི་དང་མཉམ་དུ་ཡུལ་སྐོར་དུ་འགྲོ་བ་དང་།ལ་ལ་ནི་དཔེ་ཁང་དུ་ཕྱིན་ཏེ་རང་ཉིད་དགའ་བའི་དེབ་ལ་བལྟ་བར་འགྲོ་བ་སོགས་རྣམ་པ་མི་གཅིག་པའི་ཐོག་ནས་རྒྱལ་སྟོན་དུས་ཆེན་ལ་བསུ་བ་ཞུ་བཞིན་མཆིས།ད་དུང་གསོལ་མགྲོན་ཁང་དང་ལས་ཁུངས་མི་འདྲ་བ་སོགས་ཀྱི་རྒྱལ་སྒོའི་སྟེང་དུ་རྒྱལ་སྟོན་དུས་ཆེན་དགའ་གཏོང་བྱེད་ཅེས་ནང་དོན་བྱས་པའི་འཕྲེང་དར་མང་པོ་བཏགས་ཡོད་པ་མ་ཟད་ཤོག་སྦག་སྣ་ཚོགས་བརྒྱབ་སྟེ་དགའ་སྣང་ལྡན་པའི་ངང་རྒྱལ་སྟོན་དུས་ཆེན་ལ་རྟེན་འབྲེལ་ཞུ་བའི་རྣམ་པ་ཕུན་སུམ་ཚོགས་པོ་ཞིག་འདྲེན་བྱེད་ཀྱི་དཔལ་དུ་ཤར།